अंजली नाम की लड़की ने ऑनलाइन दोस्ती की, G-20 के सीक्रेट डॉक्यूमेंट वॉट्सऐप पर भेजे
Ghaziabad Naveen Pal G-20 Secret Documents Case. Follow Pakistan ISI Honey-Trap News, Reports and Updates On Dainik Bhaskar (दैनिक भास्कर) गाजियाबाद पुलिस ने विदेश मंत्रालय में तैनात आउटसोर्सिंग कर्मचारी नवीन पाल को जासूसी में गिरफ्तार किया है। उस पर G-20 से जुड़े सीक्रेट डॉक्यूमेंट्स एक महिला मित्र को भेजने का आरोप है
गाजियाबाद पुलिस ने विदेश मंत्रालय में तैनात आउटसोर्सिंग कर्मचारी नवीन पाल को जासूसी में गिरफ्तार किया है। उस पर G-20 से जुड़े सीक्रेट डॉक्यूमेंट्स एक महिला मित्र को भेजने का आरोप है। शक है कि महिला ने हनीट्रैप में उसे फंसाकर वॉट्सऐप पर डॉक्यूमेंट्स ‌मंगवा लिए। जांच एजेंसियों को आशंका है कि महिला पाकिस्तानी जासूस है। फिलहाल, इंटेलिजेंस ब्यूरो समेत कई सुरक्षा और जांच एजेंसियां आरोपी से पूछताछ कर रही हैं।
क्रासिंग रिपब्लिक थाने के सब-इंस्पेक्टर प्रह्लाद सिंह ने नवीन के खिलाफ शासकीय गुप्त अधिनियम 1923 की धारा-3, 5, 9 और IT एक्ट 66F में मुकदमा दर्ज कराया है। इसके बाद पुलिस ने सोमवार शाम 4 बजे शनि मंदिर के पास से उसे अरेस्ट किया। नवीन क्रासिंग रिपब्लिक क्षेत्र के भीम नगर का रहने वाला है। वह 12वीं पास है। नवीन विदेश मंत्रालय में बतौर MTS नौकरी करता है।
'अंजलि कलकत्ता’ के नाम से फीड मोबाइल नंबर पर भेजे गए डॉक्यूमेंट्स
पुलिस ने बताया, ''नवीन के पास से ऐपल का एक मोबाइल बरामद हुआ है। मोबाइल के फोटो बैकअप सेक्शन में विदेश मंत्रालय और G-20 से संबंधित डॉक्यूमेंट्स मिले हैं। इन सभी डॉक्यूमेंट्स पर ‘सीक्रेट’ लिखा था। इसके अलावा कुछ डॉक्यूमेंट्स का स्क्रीनशॉट भी लिया था। उसने ये सभी फोटो ‘अंजलि कलकत्ता’ के नाम से फीड मोबाइल नंबर के वॉट्सऐप पर भेजा था।
2 महीने पहले सोशल मीडिया पर हुई थी दोस्ती
पुलिस को शुरुआती जांच में पता चला कि नवीन ने बताया कि अंजलि नामक युवती से उसकी सोशल मीडिया पर दोस्ती हुई। इसके बाद दोनों में बातचीत शुरू हो गई। फिर एक-दूसरे से नंबर शेयर किए। अंजलि खुद को कलकत्ता की रहने वाली बताती है। पुलिस ने बताया, ''नवीन के बैंक अकाउंट की हिस्ट्री देखी गई। इसमें भी कुछ संदिग्ध लेन-देन मिले हैं। इससे साफ होता है कि नवीन गोपनीय दस्तावेज भेजने के बदले पैसा पा रहा था।''
नवीन के खाते में आए 85 हजार
शुरुआती जानकारी में नवीन का महिला से संपर्क करीब 2 महीने पहले हुआ था। अभी तक इसके बैंक खाते में करीब 85 हजार रुपए आए हैं। पुलिस को शक है कि चैटिंग करने वाली कथित अंजली कोलकाता की रहने वाली नहीं है, बल्कि वह पाकिस्तानी या ISI से भी जुड़ी हो सकती है।
DCP (ग्रामीण) शुभम पटेल ने बताया,'' थाना क्रासिंग रिपब्लिक को एक सूचना मिली कि मिनिस्ट्री ऑफ फाइनेंस में एमटीएस के पद पर कार्यरत नवीन पाल कुछ क्लासिफ़ाइड डॉक्यूमेंट पैसे लेकर अज्ञात सोर्स को शेयर कर रहा था। यह ऑफिशियल सीक्रेट साइट का वायलेँस है। आरोपी को हिरासत में लेकर आगे की वैधानिक कार्रवाई की जा रही है।
अब आपको ये भी बताते हैं कि ऐसे मामलों में किन धाराओं में एफआईआर होती है...
ग्राफिक के जरिए जानिए 5 साल में हनीट्रैप केस में कितनी गिरफ्तारियां हुईं
ये भी पढ़ें..
हमारे साइंटिस्ट ने पाकिस्तानी महिला को दीं मिसाइलों की जानकारी:ब्रह्मोस और अग्नि के सीक्रेट बताए, चार्जशीट में हुआ खुलासा
पाकिस्तानी एजेंट से खुफिया जानकारी शेयर करने वाले DRDO साइंटिस्ट प्रदीप कुरूलकर के खिलाफ पुणे की एक कोर्ट में 30 जून को चार्जशीट दाखिल की गई। जिसमें पता चला कि उसने पाकिस्तानी एजेंट को ब्रह्मोस और अग्नि जैसी इंडियन मिसाइल सिस्टम की जानकारी शेयर की थी। यहां पढ़ें पूरी खबर